ژوب: کمشنرژوب ڈویژن سعید احمد عمرانی پارینے کہ ژوب ڈویژن نا باشعور اُلس ءِ جوان سما ءِ کہ 06 فروری آ زمی جمب ننا برادر اسلامی ملک ترکی و شام اٹ بھسکاری کرینے۔ ہراڑان ہزار آ قیمتی آ جان تا زیان تون اوار اوار ہڑتوم آ ملک آتے مالی حالیت اٹ ہم بھاز نسخان ہرفوئی تمانے۔ وزیراعظم پاکستان سخت انگا دا ساعت اٹ ترکی و شام نا زمی جمب زہمی تون ہر وڑ نا کمک کننگ نا فیصلہ کرینے دا بابت اٹ وزیراعلی بلوچستان و چیف سیکرٹری بلوچستان ہم ترکی و شام اٹ زمی جمب نا زہمی تیکن کمک کن سی ایم ریلیف فنڈ جوڑ کرینے۔ ژوب ڈویژن نا کل زمیندار، واپار برادری، سرکاری ملازم آک، سیاسی وقبائلی بندغ آک، ترکی و شام نا زہمی تا کمک ءِ کیر۔
(خ ن)
